नाले के पुनर्निर्माण के लिए किया प्रदर्शन
लोहारूरोड पर सड़क के फोरलेन को लेकर सड़क किनारे नए नालों का निर्माण किया जा रहा है। कुछ लोगों ने नाले के निर्माण में प्रयोग की जा रही घटिया सामग्री का आरोप लगाकर पुन: निर्माण करवाने की मांग की है। लोगों ने प्रशासन के खिलाफ प्रदर्शन भी किया। निर्माण कार्य पर आपत्ति जताते हुए कहा कि संजय देवसरिया, दीपा जांगड़ा, विजय गोयत, सतबीर आदि ने बताया कि नाला निर्माण में कम सीमेंट का प्रयोग किया जा रहा है। इस बारे पूर्व मंत्री को भी अवगत कराकर आग्रह किया कि निर्माण कार्य को ठीक करवाया जाए। रोष जताने वालों में धर्मवीर, कृष्ण सोनी, संजय, दीपक मिस्त्री, नरेंद्र बवानीखेड़ा आदि थे।
कंस्ट्रक्शन कर्मचारी विनोद कुमार ने बताया कि नाले का निर्माण पूरी तरह से नियमों के तहत किया जा रहा है। उन्होंने कहा कि एक दो लोगों ने निमार्णाधीन नाले का प्लास्टर उतार कर कहा कि इसमें सीमेंट कम मात्रा में है। उन्होंने कहा कि ये आरोप पूरी तरह से बेबुनियाद हैं।
लोहारू रोड के फॉरलेन रोड के निर्माण के दौरान बनाए जा रहे नाले में प्रयोग की गई सामग्री को घटिया बताते हुए नारेबाजी करते क्षेत्रवासी संजय देवसरिया, दीपा जांगड़ा, विजय गोयत, सतबीर, कर्मबीर, कृष्ण सोनी, संजय, दीपक, नरेंद्र अन्य।
hin_Deva hin_Deva hin_Deva hin_Deva